CELEX: 52009XX0926(02)
Language: lv
Date: 2009-09-26 00:00:00
Title: Lēmums Nr. 580 ( 2009. gada 2. jūlijs ) par procedūras sākšanu atļaujas piešķiršanai saskaņā ar Likuma par zemes dzīļu resursiem 2. panta 1. punkta 3. apakšpunktu veikt zemes dzīļu resursu – naftas un dabasgāzes – meklēšanas un izpētes darbus Ovča Mogilas ( Овча могила ) 1-17 blokā, kas atrodas Plevenas ( Плевен ) un Veliko Tarnovas ( Велико Търново ) apgabalā, un par konkursa izsludināšanu šādas atļaujas piešķiršanai

26.9.2009   
            
            
               LV
            
            
               Eiropas Savienības Oficiālais Vēstnesis
            
            
               C 232/16
            
         
      LĒMUMS Nr. 580
   (2009. gada 2. jūlijs)
   par procedūras sākšanu atļaujas piešķiršanai saskaņā ar Likuma par zemes dzīļu resursiem 2. panta 1. punkta 3. apakšpunktu veikt zemes dzīļu resursu – naftas un dabasgāzes – meklēšanas un izpētes darbus Ovča Mogilas (Овча могила) 1-17 blokā, kas atrodas Plevenas (Плевен) un Veliko Tarnovas (Велико Търново) apgabalā, un par konkursa izsludināšanu šādas atļaujas piešķiršanai
   2009/C 232/08
   BULGĀRIJAS REPUBLIKA
   MINISTRU PADOME
   Saskaņā ar Likuma par zemes dzīļu resursiem 5. panta 2. punktu, 42. panta 1. punkta 1. apakšpunktu, 44. panta 3. punktu un ņemot vērā Enerģētikas likuma 4. panta 2. punkta 16. apakšpunktu un 1 punkta 24.a apakšpunktu,
   MINISTRU PADOME NOLEMJ:
   
               1.
            
            
               Sākt procedūru atļaujas piešķiršanai veikt naftas un dabasgāzes resursu meklēšanas un izpētes darbus Ovča Mogilas 1-17 blokā 260,96 km2 platībā, kura robežu punktu 1 līdz 5 koordinātas noteiktas šā lēmuma pielikumā.
            
         
               2.
            
            
               Paziņot, ka 1. punktā minētā atļauja tiks piešķirta konkursa kārtībā.
            
         
               3.
            
            
               Noteikt, ka meklēšanas un izpētes atļauja ir derīga 5 gadus no meklēšanas un izpētes līguma spēkā stāšanās datuma, ar tiesībām šo termiņu pagarināt saskaņā ar Likuma par zemes dzīļu resursiem 31. panta 3. punktu.
            
         
               4.
            
            
               Konkurss atļaujas piešķiršanai saskaņā ar šā lēmuma 1. punktu notiks 150. dienā pēc šā lēmuma publicēšanas datuma Eiropas Savienības Oficiālajā VēstnesīEkonomikas un enerģētikas ministrijā Sofijā, Triadicas ielā 8.
            
         
               5.
            
            
               Termiņš, līdz kuram var nopirkt konkursa dokumentāciju, ir 120. dienā pēc šā lēmuma publicēšanas datuma Eiropas Savienības Oficiālajā Vēstnesī plkst. 17.00.
            
         
               6.
            
            
               Pieteikumu iesniegšanas termiņš dalībai konkursā ir 130. dienā pēc šā lēmuma publicēšanas datuma Eiropas Savienības Oficiālajā Vēstnesī līdz plkst. 17.00.
            
         
               7.
            
            
               Konkursa dokumentācijai atbilstošu konkursa piedāvājumu iesniegšanas termiņš ir 144. dienā pēc šā lēmuma publicēšanas datuma Eiropas Savienības Oficiālajā Vēstnesī līdz plkst. 17.00.
            
         
               8.
            
            
               Konkurss notiek neklātienē.
            
         
               9.
            
            
               Konkursa dokumentācijas cena ir 500 Bulgārijas levas (BGN 500). Konkursa dokumentāciju līdz šā lēmuma 5. punktā noteiktajam termiņam var nopirkt Ekonomikas un enerģētikas ministrijā Sofijā, Triadicas ielā 8, 802. kab.
            
         
               10.
            
            
               Pieteikumu iesniedzējiem dalībai konkursā jāatbilst Likuma par zemes dzīļu resursiem 23. panta 1. punktā noteiktajām prasībām.
            
         
               11.
            
            
               Visi konkursa piedāvājumi jānovērtē, kā tas paredzēts konkursa dokumentācijā, ņemot vērā kandidātu piedāvātās darba programmas, resursu apjomu vides aizsardzībai, piemērotību, kā arī pārvaldības un finansiālās iespējas.
            
         
               12.
            
            
               Dalībai konkursā iemaksājamā depozīta summa ir 10 000 Bulgārijas levas (BGN 10 000), kas līdz šā lēmuma 6. punktā noteiktajam termiņam jāiemaksā Ekonomikas un enerģētikas ministrijas bankas kontā, kas norādīts konkursa dokumentācijā.
            
         
               13.
            
            
               Dalībai konkursā nepielaistajiem pieteikumu iesniedzējiem šos depozītus atmaksā 14 dienu laikā pēc attiecīgā paziņojuma datuma šādam pieteikuma iesniedzējam.
            
         
               14.
            
            
               Tiek ieturēts konkursa uzvarētāja depozīts, bet visu pārējo konkursa dalībnieku depozītus atmaksā 14 dienu laikā pēc tam, kad Valsts Vēstnesī (“Държавен вестник”) publicēts Ministru padomes lēmums par atļaujas piešķiršanu konkursa uzvarētājam veikt meklēšanu un izpēti.
            
         
               15.
            
            
               Pieteikumi dalībai konkursā un konkursa dokumentācijai atbilstoši konkursa piedāvājumi saskaņā ar Likuma par zemes dzīļu resursiem 46. pantu bulgāru valodā jāiesniedz Ekonomikas un enerģētikas ministrijā Sofijā, Triadicas ielā 8.
            
         
               16.
            
            
               Konkursa pieteikumiem jāatbilst konkursa dokumentācijā noteiktajām prasībām un noteikumiem.
            
         
               17.
            
            
               Konkurss notiek arī tad, ja dalībai tajā pieņemts tikai viens konkursa dalībnieks.
            
         
               18.
            
            
               Ekonomikas un enerģētikas ministrs tiek pilnvarots:
               
                           18.1.
                        
                        
                           nosūtīt šā lēmuma tekstu publicēšanai Eiropas Savienības Oficiālajā Vēstnesī un Valsts Vēstnesī, kā arī Ministru padomes tīmekļa vietnē;
                        
                     
                           18.2.
                        
                        
                           organizēt konkursa norisi.
                        
                     
         
               19.
            
            
               Sūdzības par šo lēmumu var iesniegt Augstākajai administratīvajai tiesai 14 dienu laikā pēc tā publicēšanas Eiropas Savienības Oficiālajā Vēstnesī.
            
         
      
         
            Ministru padomes priekšsēdētājs
         
         Sergei STANISHEV
         
      
      
         
            Ministru padomes galvenā sekretāra
         
         Vesselin DAKOV
         
      
      
         Noraksts pareizs
         
            Valdības kanceleja direktors
         
         Vesselin DAKOV
         
      
   
   
      PIELIKUMS
      
         KOORDINĀTU SARAKSTS
      
      
                  1.
               
               
                  Ovča Mogilas 1-17 bloka ģeogrāfiskās koordinātas (1950. gada koordinātu sistēma):
               
            
                  1.
               
               
                  43° 31′ 53,551″ N
               
               
                  25° 08′ 03,624″ E
               
            
                  2.
               
               
                  43° 31′ 49,230″ N
               
               
                  25° 28′ 10,182″ E
               
            
                  3.
               
               
                  43° 26′ 37,261″ N
               
               
                  25° 28′ 10,451″ E
               
            
                  4.
               
               
                  43° 26′ 41,617″ N
               
               
                  25° 08′ 05,618″ E
               
            
                  5.
               
               
                  43° 31′ 53,551″ N
               
               
                  25° 08′ 03,624″ E